# Branko Radović

### Izvor: Wikipedija

Branko Radović (Dubrovnik, 5. prosinca 1933. - Split, 18. studenog 1993.) bio je osnivač moderne splitske košarke.

Rođen je u Dubrovniku 1933., djetinjstvo je proveo u Splitu.

## [uredi] Igračka karijera

Studirao je i igrao košarku u Beogradu i Zagrebu. Klubovi su mu bili Crvena Zvezda, Partizan i Monting. Igrao je i za reprezentaciju Jugoslavije, te je 1959. godine bio najbolji strijelac prvenstva ispred legendarnog Koraća, sa 30,5 koševa po utakmici.

Dugo je vodio na listi strijelaca s najvećim brojem koševa na jednoj utakmici (64), dok ga nije prestigao Dražen Petrović, s time da je Radović svoj rekord postigao u polufinalnoj utakmici prvenstva Jugoslavije!

Početkom šezdesetih godina vraća se u Split kao igrač, reprezentativac i trener. Postavlja temelje tadašnje Jugoplastike, počevši od treće, zatim druge i na kraju prve jugoslavenske lige.

Jedno vrijeme je bio usporedno igračem i trenerom. 1964. godine, koncem "Splitove" prve prvoligaške sezone, se ostavio aktivnog igranja, posvetivši se isključivo trenerskom poslu.

## [uredi] Trenerska karijera

Od 1964. je bio isključivo trenerom u "Splitu". Za nekoliko godina postaje prvak Jugoslavije, te kao naš predstavnik u Kupu prvaka dolazi do legendarnog prvog finala za Jugoplastiku protiv Ignisa (Varese), te gubi pola koša razlike. Ostao je zapisan u analima jugoslovenske i hrvatske košarke kao jedan od najtrofejnijih igrača i trenera.

Zbog zdravstvenih razloga, 1972. se ostavio trenerskog mjesta.

## [uredi] Reprezentativna karijera

Za jugoslavensku reprezentaciju je odigrao 32 utakmice, postigavši 224 koša. Sudjelovao je na EP-ima 1957. i 1959..

Umro je u Splitu u 60. godini života nakon duge i teške bolesti, dana 18. studenog 1993. godine.

## [uredi] Zanimljivosti

Bio je prvi igrač u bivšoj državi koji je postizao koševe i zakucavanjem.

Dobavljeno iz "http://hr.wikipedia.org../../../b/r/a/Branko_Radovi%C4%87_8bd4.html"

Kategorija: Hrvatski košarkaši

##### Views

- Članak
- Razgovor
- Trenutna inačica

##### Traži